Source: http://povazska-bystrica.otvorene.sk/Members/redakcia/okresny-sud-v-povazskej-bystrici-odmietol-spristupnit-rozsudok
Timestamp: 2019-08-19 16:47:45+00:00
Document Index: 12281041

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ', 'súd ', '§ 11', '§ 82', 'súd ', 'súd ', '§82', 'súd ', 'súd ', 'súd ', 'súd ', 'súd ', 'súd ', 'Súd ']

Okresný súd v Považskej Bystrici odmietol sprístupniť rozsudok vo veci Stacho vs. Klub Strážov, Krajský súd Trenčín rozsudok sprístupnil — Povazska Bystrica - Otvorene.sk
Nacházíte se zde: Úvod / Prispievatelia / redakcia / Okresný súd v Považskej Bystrici odmietol sprístupniť rozsudok vo veci Stacho vs. Klub Strážov, Krajský súd Trenčín rozsudok sprístupnil
Kategorie: súdne spory, kauza zodpovednosť webu za anonymný príspevok, okresný súd, PB.OTVORENE.SK, internet, infozákon, pb.otvorene.sk
EISI - European Information Society Institute
European Information Society Institute je podľa ich webovej stránky občianske združenie, ktoré aktívne bojuje za ochranu práv a slobôd internetových užívateľov a poskytovateľov služieb. Vedie súdne spory a aktivizuje sa pred orgánmi verejnej moci, vykonáva výskum a zvyšuje všeobecné povedomie.
Právnikov EISI zaujala informácia o tom, že Okresný súd Považská Bystrica vo veci Stacho v Klub Strážov, o.z. rozhodol, že Klub strážov, ako prevádzkovateľ webovej stránky www.otvorene.sk je povinný, okrem iného, zaplatiť pánovi Stachovi 5.000,- EUR za anonymné komentáre tretích osôb. (Rozsudok ešte nenadobudol právoplatnosť, právna zástupkyňa Klubu Strážov sa odvolala a vecou sa bude zaoberať Krajský súd v Trenčíne.)
Preto organizácia EISI na základe zákona o slobodnom prístupe k informáciám podal žiadosť na Okresný súd v Považskej Bystrici, aby im sprístupnil znenie rozsudku.
Žiadosť EISI o sprístupnenie rozsudku, zo dňa 25. 2. 2012
Okresný súd Považská Bystrica vydal rozhodnutie, v ktorom odmietol sprístupniť rozsudok, s odôvodnením:"Z citovaného ustanovenia § 11 odsek 1 písmeno d) zákona o slobode informácií a z ustanovenia § 82a odsek 1 Zákona číslo 757/2004 Z. z. vyplýva, že súdy sú povinné zverejňovať len rozhodnutia vo veci samej (rozsudky), ktoré nadobudli právoplatnosť. Rozsudok vydaný v konaní Okresného súdu Považská Bystrica spisová značka 7C 96/2001 právoplatnosť nenadobudol, nakoľko jedným z účastníkov konania proti nemu v zákonom stanovenej lehote podal odvolanie, o ktorom bude rozhodovať Krajský súd v Trenčíne."
Rozhodnutie Okresného súdu v Považskej Bystrici zo dňa 5. 3. 2012
Organizácia EISI následne podala odvolanie na Krajský súd v Trenčíne, v ktorom argumentuje:"Podľa prvej vety §82a(5) zákona o slobode informácií "Súdy sprístupňujú verejnosti na základe žiadosti podľa osobitného zákona [Infozákon] všetky súdne rozhodnutia, vrátane neprávoplatných rozhodnutí a rozhodnutí, ktoré nie sú rozhodnutiami vo veci samej."
Odvolanie EISI zo dňa 14. 3. 2012
Následne dal Krajský súd v Trenčíne organizácii EISI za pravdu a požadovaný rozsudok jej sprístupnil.
Sprístupnený Rozsudok Okresného súdu Považská Bystrica, spisová značka 7C 96/2001
(Pre neprávnikov: Okresný súd v Považskej Bystrici sa odvolával na tú časť infozákona, ktorá sa týka zverejňovania informácií, teda ich aktívneho umiestňovania na internete, avšak organizácia EISI nežiadala rozsudok zverejniť, ale sprístupniť - teda na základe žiadosti zaslať na jej e-mailovú adresu.)
Organizácii EISI sa teda podarilo rozsudok získať, a po jeho preštudovaní právnik European Information Society Institute Vladimír Troják skonštatoval:
"Okresný súd Považská Bystrica vo veci Stacho v Klub Strážov, o.z. rozhodol, že Klub Strážov, ako prevádzkovateľ webovej stránky www.otvorene.sk je povinný, okrem iného, zaplatiť pánovi Stachovi 5.000,- EUR za anonymné komentáre tretích osôb. Sme presvedčení, že nesprávne. Tento spor je pre EISI obzvlášť zaujímavý, keďže sa týka zodpovednosti prevádzkovateľov webových stránok, oblasť, v ktorej sa EISI aktívne angažuje. Špecifickosťou tohto rozhodnutia je to, že sa súd vôbec nevysporiadal s tzv. "bezpečnými prístavmi", ktoré sú upravené v zákone o elektronickom obchode. Pre informáciu, bezpečné prístavy upravujú osobitné podmienky, za splnenia ktorých by prevádzkovatelia webových stránok nemali zodpovedať za komentáre tretích osôb. EISI sa rozhodlo, že v tejto veci súd upozorní na aplikáciu bezpečných prístavov a poukáže na rozhodovaciu prax zahraničných súdov v podobných sporoch."
Podrobnosti nájdete v článku na webovej stránke EISIONLINE.ORG.
Prehľad kauzy Stacho vs. Klub Strážov nájdete tu: http://povazska-bystrica.otvorene.sk/kauzy/zodpovednost-webu-za-anonymnu-diskusiu
Pondělí 23.04.2012 15:23
Dobre teda ak sa ukáže , že sudca -odborník z Bystrice rozhodol zle sú len dve možnosti:
1, Nerozumie veci odborne a teda nemá čo robiť sudcu
2, sudca bol niečim ovplyvnený a tiež teda nemá predpoklady na výkon sudcovského povolania.
Keďže neexistuje iná možnosť , maximálne kombinácia oboch, tak by som rád vedel či ten ďaleko nadštandartný plat dotyčný sudca berie oprávnene.
Pondělí 23.04.2012 20:21
No tak tento odborník z považskej bystrice je švagor novej štátnej tajomníčky ministerstva spravodlivosti Moniky Jankovskej:
http://www.sme.sk/c/6333490/sudcovia-stahuju-zaloby.html
Úterý 24.04.2012 16:00
Švagor, brat, strýco - skrátka sestry brata kôň.
A kde ešte nie je rodinkárstvo ???
Sme na Slovensku...
Úterý 24.04.2012 22:24
Že sa ten sudca nehanbí chodiť po Bystrici, je to strašná hanba.
Ja neznášam ľudí, ktorý priam smrdia korupciou, takých ľudí volám odpad a to by malo megawaste zastiahnúť.
Ale pre istotu píšem z verejného proxy :-DD
Úterý 24.04.2012 23:16
Len sa neboj a píš - na súd budú ťahať Klub Strážov.
Pondělí 13.10.2014 08:02
Klientelizmus na súde v Považskej Bystrici pokračuje. Súd bude zase transparentnejš, ten istý sudca so svojou nadriadenou vybrali za svoju kolegiňu Stachovu dcéru. Riadenie súdu z určitých kruhov pokračuje.
Čtvrtek 26.04.2012 01:30
Nepatrí sa kritizovať rozhodnutia súdov, a tak sa k danej záležitosti nevyjadrím. A to i napriek tomu, že by to možno bolo vhodné.
Čtvrtek 26.04.2012 07:50
Hlavne aby si sa neposral.
Úterý 01.05.2012 13:33
Filip, to čo bola za veta ??? Ak sudca vážne pochybí, ty sem dáš, že sa nepatrí to komentovať ?
Joj, neviem kto si, ale ak by som ťa mal v obvode, tak teba isto voliť nebudem !
Kokos, Fico aj Dzuro nakradnú miliony a potom asi tiež zavesíš koment, chlapci, nechajme ich tak, to sa nepatrí komentovať ????
Čtvrtek 26.04.2012 22:09
http://spravy.pravda.sk/[…]/sk_domace.asp?c=A120426_174846_sk_domace_p60